open-index/open-wikipedia-markdown huggingface dataset:
Podsieť

**Podsieť** (angl. *subnet*, *subnetwork*) je v informatike označenie pre samostatnú časť počítačovej siete. Označením *podsieť* je obvykle myslená konkrétna (menšia) vyčlenená časť väčšej IP siete. Rozdelenie siete na dve alebo viac menších podsietí je v angličtine označované ako *subnetting*.

## Časti IP adresy
thumb|Vytvorenie podsiete rozdelením časti pre číslo počítača na číslo podsiete a číslo počítača
Počítače, ktoré sú umiestnené v jednej sieti (resp. podsieti), majú vo svojich IP adresách zhodné najvýznamnejšie bity tejto IP adresy. Tým je IP adresa rozdelená na dve časti, ktoré označujeme ako "číslo siete" a "číslo počítača". Namiesto označenia "číslo počítača" by malo byť uvedené "číslo sieťového rozhrania", pretože niektoré počítače môžu mať viac sieťových kariet a tým aj viac sieťových rozhraní s viacerými IP adresami.

Veľkosť významnejšej časti IP adresy (t. j. veľkosť časti, ktorá vyjadruje "číslo siete") je definovaná pomocou CIDR notácie počtom bitov zľava (tzv. prefix) alebo pomocou masky siete. Jednu a tú istú podsieť je teda možné zapísať pomocou prefixu ako `198.51.100.0/24` alebo pomocou masky siete ako `198.51.100.0/255.255.255.0`.

Druhá časť IP adresy, ktorá nesie "číslo sieťového rozhrania", sa nesmie v rovnakej sieti opakovať. Pokiaľ sú v tejto časti IP adresy v binárnom zápise samé nuly, je výsledná IP adresa označovaná ako "číslo siete". Takúto IP adresu nie je vhodné (a väčšinou ani možné) používať ako IP adresu sieťového rozhrania (t. j. nepoužíva sa). Ak sú v tejto druhej časti IP adresy v binárnom zápise samé jednotky, ide o sieťový broadcast, ktorý slúži k hromadnému osloveniu všetkých počítačov v danej podsieti. Ani broadcast nie je vhodné používať ako IP adresu bežného sieťového rozhrania. Z vyššie uvedeného vyplýva, že vo všetkých podsieťach sú vždy dve IP adresy, ktoré majú špeciálne použitie (t. j. číslo siete a broadcast), a preto sa pre sieťové rozhrania nepoužívajú. Najmenšia podsieť musí mať preto štyri IP adresy, aby ostávajúce dve mohli byť použité pre dve rôzne sieťové rozhrania a mohla tak vzniknúť najmenšia možná IP podsieť.

## Zdroj

Kategória:Smerovanie
Kategória:Sieťová architektúra
Kategória:Internet
Nikokles z Akriónu

**Nikokles** alebo **Nikoklés** (*Nikokles* /iný prepis *Nikoklés*) bol päťnásobný olympijský víťaz v prvom storočí pred Kr.

Nikokles z lakónskej obce Akrión dobyl v behu olivový veniec v Olympii až päťkrát. Stalo sa to na 172. a 173. olympijských hrách, a to v roku 100 pred Kr., keď zvíťazil v behu na jedno stadion, behu na dve stadiá (diaulu) a behu ťažkoodencov (*[[hoplitodromos|hoplitodromu]]* – so zbraňou) a v roku 96 pred Kr. v behu na jedno stadion a v inej už neznámej disciplíne (v diaulu alebo dolichu alebo hoplitodromu).

Staroveký autor Pausanias uvádza, že sa mu obyvatelia prímorskeho mesta Akriai svojim rodákom Nikokleom pochválili a ukázali mu aj jeho pamätník, ktorý ležal medzi *gymnasiom* (cvičišťom) a hradbami obrátenými do prístavu.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá
Kategória:Víťazi starovekých olympijských hier v behu ťažkoodencov
Glosa (poznámka)

**Glosa** je poznámka na okraji alebo medzi riadkami rukopisu.

V antike sa glosy používali na vysvetlenie významu ťažko zrozumiteľných miest v litetatúre (napr. Homérovi), v neskoršom období šlo o vyjadrenie názoru alebo doplnenie nejasnej časti textu. Výklad slov sa vyučoval aj na školách ako samostatná disciplína – glosografia. V stredoveku bývali z glos zostavované zbierky.

Glosy, ktoré bývajú staršie ako súvislé texty, sú často prvotný doklad literárneho používania národného jazyka (napr. Viedenské glosy v češtine). Prostredníctvom glos sa zachovali citáty aj zo stratených a zničených kníh.

Glosa môže byť:
* interlineárna – nachádza sa medzi riadkami textu
* marginálna – na okraji textu

## Referencie

## Pozri aj
* glosár
* glosátor

Kategória:Knihy
Nové Těchanovice

**Nové Těchanovice** môže byť:
* miestna časť mesta Vítkov v Česku, pozri Nové Těchanovice (Vítkov)
* prírodná rezervácia v Česku, pozri Nové Těchanovice (prírodná rezervácia)
Usporiadanie pojazdu

[right|thumb|Americký parný rušeň [Union Pacific Big Boy s usporiadaním pojazdu ooOOOO OOOOoo - 4-8-8-4, teda (2´D)´D2´]]
**Usporiadanie pojazdu** je spôsob klasifikácie usporiadania kolies rušňa. Popisuje predovšetkým počet a umiestnenie náprav, a ktoré sú z nich hnané.

Usporiadanie sa označuje AAR klasifikáciou (používaná v USA a Kanade pre dieselové a elektrické rušne), UIC klasifikáciou (celosvetovo používaná pre všetky typy rušňov) a Whyteovu klasifikáciou (používaná v Severnej Amerike, Spojenom kráľovstve a Írsku pre označenie parných rušňov a posunových rušňov).

## Porovnanie typov označenia usporiadania pojazdu
:

## Referencie

## Iné projekty

## Preklad

Kategória:Rušne
Kategória:Konštrukcia koľajových vozidiel
Aljašská železnica

náhľad|Aljašská železnica
náhľad|Aljašská železnica
**Aljašská železnica** je dôležitá železnica, ktorá spája pobrežie a vnútrozemie Aljašky. Trať začína dvoma vetvami v prístavných mestách Seward a Whittier a vedie cez Anchorage zväčša severným smerom do mesta Fairbanks. Celková dĺžka železnice je približne  a vlastní ju štát. 

## História
Prvý úsek súčasnej trate zo Sewardu bol budovaný už od roku 1903, čím sa od roku 1909 umožnila preprava osôb, tovaru a pošty na  dlhom úseku. Finančné problémy spoločností spomaľovali výstavbu, no tá sa naplno rozbehla po roku 1914, kedy projekt prevzal štát. Niekoľko úsekov vzniklo prebudovaním úzkorozchodných tratí, najmä v okolí Fairbanksu a v roku 1923 bola trať dokončená poslednou stavbou – mostom ponad rieku Tanana. 

Parná trakcia na trati pretrvala až do roku 1966, hoci prvé dieselové lokomotívy tu začali premávať už v roku 1944. Veľké zemetrasenie v roku 1964 trať na niektorých úsekoch značne poškodilo a obnovenie prevádzky trvalo niekoľko mesiacov. V roku 1985 kúpil železnicu od federálnej vlády štát Aljaška, ktorý ju zrekonštruoval a dodnes prevádzkuje.

## Iné projekty

## Zdroj
*

Kategória:Železnica v USA
Kategória:Doprava na Aljaške
Tanana

**Tanana** môže byť:

* mesto na Aljaške, pozri Tanana (mesto)
* rieka na Aljaške, pozri Tanana (rieka)
YMCA

**YMCA** (*Young Men's Christian Association* – Kresťanské združenie mladých ľudí) je najstaršou a najväčšou celosvetovou mládežníckou organizáciou na svete. Má 40 miliónov členov v 124 krajinách sveta. Je síce založená na kresťanských princípoch, kladie si však za úlohu byť k dispozícii pre všetkých mladých ľudí bez ohľadu na náboženské vyznanie a pri tom nevykonávať cielenú misionársku činnosť.

## Dejiny
Organizáciu založil v roku 1844 George Williams, 23 ročný obchodný pomocník z Anglicka. Jej cieľom bola kresťanská pomoc mladým ľuďom "strateným" v preindustrializovanom a odľudštenom prostredí anglických miest. V roku 1855 vzniká v Londýne aj dievčenská obdoba chlapčenské YMKY – YWCA (*Young Women 'Christian Association*). V roku 1894 mala už YMCA cez 500 000 členov v 34 krajinách. V tom istom roku bol Williams kráľovnou Viktóriou povýšený do rytierskeho stavu a mestská rada Londýna ho za jeho životné dielo menovala čestným občanom mesta.

## V Česko-Slovensku
U nás YMCA pôsobila od druhej polovice 19. storočia pod názvom "Kresťanský spolok mladíkov" alebo "Kresťanské združenie mládeže".

Niekoľko rokov fungovala už ako YMCA v rámci Čs. légií v Rusku. Po vytvorení Česko-Slovenska sa presadila u našej armády aj medzi vysokoškolákov. V armáde YMCA zaisťovala tzv. *Vojenské zátišie* v 39 posádkach, v univerzitných mestách spoluvytvárala *Študentské domovy*. Pretože na našu armádu vytváralo tlak Francúzsko, bola v nej v roku 1921 činnosť anglo-americkej YMCA zastavená.

V civilnom sektore však YMCA činnosť rozšírila. Dcéra prezidenta republiky Alice Masaryková podnietila v roku 1921 založenie československých odnoží organizácií YMCA a YWCA. Bolo to aj vďaka výdatnej pomoci z USA a za prispenia elít národa: T.G. Masaryka, Václava M. Havla (vtedajšieho prezidenta pražského Rotary klubu) a ďalších. V Prahe, Brne a Bratislave vybudovala rekreačné strediská. V 14 mestách Česko-Slovenska zaisťovala civilnú prácu. YMCA aj YWCA sa v 1. republike zaslúžili o rozvoj volejbalu a basketbalu, neskôr i ďalších športov. Obe organizácie mali u nás pred II. svetovou vojnou približne 20 000 členov.

V roku 1951 bola komunistickým režimom nútená svoju činnosť ukončiť a svoju činnosť obnovila až v roku 1990 po zmene režimu.

## Galéria

Súbor:BratislavaYMCA.jpg|Budova YMCA v Bratislave 


## Externé odkazy
* YMCA na Slovensku
* Európska Aliancia YMCA (EAY)
* Oficiálne webové stránky

## Zdroj

Kategória:Spolky
Kategória:Kresťanské organizácie
Kategória:Mládežnícke organizácie
Kategória:Organizácie založené v 1844
Tanana (rieka)

náhľad|Tok rieky Tanana
**Tanana** () je severoamerická rieka dlhá , ľavý prítok Yukonu. Pramení vo Vrangelových horách v blízkosti hranice s kanadským Yukonom a pokračuje severozápadným smerom štátom Aljaška v USA. Plocha povodia je  a priemerný prietok v ústí /s.

Vodný režim je snehovo-dažďový a najvyššie vodné stavy rieka dosahuje od júna do augusta. Zamŕza zväčša od októbra do mája, kedy je vylúčená vodná doprava, realizovaná na dolných  rieky. 

## Pozri aj
* Yukon (rieka)

## Iné projekty

## Zdroj
* 

Kategória:Rieky v USA
Kategória:Geografia Aljašky
Aeromonas

**Aeromonas** je rod baktérií z čeľade Aeromonadaceae.

Sú to gramnegatívne baktérie . Majú paličkovitý tvar a vyskytujú sa bežne v okolitom prostredí, niekedy aj ako súčasť črevnej mikroflóry človeka. Najmä u osôb s oslabenou imunitou môžu spôsobiť infekcie kože, hnačky alebo meningitídu.

## Referencie

Kategória:Gramnegatívne baktérie
Kategória:Aeromonas
Ciolkovskij (mesto)

**Ciolkovskij** (, do roku 2015 niesol názov Uglegorsk/Углегорск) je mesto a uzavretá administratívno-teritoriálna formácia (za čias ZSSR uzavreté mesto), ležiace v Amurskej oblasti na ruskom Ďalekom východe. V rokoch 1965 až 2015 mal status sídliska mestského typu.

V rokoch 1969 – 1994 niesol názov *Svobodnyj-18*. Názov Uglegorsk bol používaný už v 60. rokoch, ale uhlie sa tu nikdy neťažilo. Piateho júna 2014 sa po iniciatíve Vladimira Putina konalo referendum o premenovaní Uglegorska na *Ciolkovskij*, v ktorom takmer 85 percent obyvateľov súhlasilo s premenovaním sídla. Premenovanie prebehlo v decembri 2015.

## Dejiny
Sídlo bolo založené v roku 1961. V roku 1969 bolo premenované na *Svobodnyj-18*. Od začiatku mal status uzavretého mesta, pretože tu vtedy sídlila divízia kozmických vojsk sovietskej armády a ležal tu aj dnes nepoužívaný kozmodróm Svobodnyj. V katastrálnom území Uglegorska prebieha výstavba nového kozmodrómu Vostočnyj s čím súvisí projekt vybudovania nového mesta v katastrálnom území Uglegorska. Toto 25-tisícové mesto by malo byť hotové už v roku 2018, má v ňom žiť personál kozmodrómu. Kozmodróm Vostočnyj má byť plnohodnotnou náhradou kozmodrómu Bajkonur, ktorý si Rusi prenajímajú od Kazachstanu.

V Ciolkovskom stojí stredná škola, základná umelecká škola, dve škôlky a nemocnica. Prebieha výstavba dreveného pravoslávneho chrámu.

## Iné projekty

## Zdroj

Kategória:Uzavreté mestá 
Kategória:Geografia Amurskej oblasti
Eurázijská ekonomická únia

**Eurázijská ekonomická únia** (skrátené **EAEÚ**; iné názvy: **eurázijský hospodársky zväz**, **eurázijská hospodárska únia**) je ekonomická únia, ktorá v súčasnosti združuje Bielorusko, Rusko, Kazachstan a Arménsko. V priebehu roku 2015 (v máji) sa plným členom stane aj ďalšia stredoázijská republika - Kirgizsko. Zmluva o pristúpení Kirgizska nadobudla platnosť 6. augusta 2015. Kirgizsko bolo súčasťou EEU odo dňa jeho založenia ako pristupujúci štát. 

Dohoda o vzniku únie bola podpísaná dňa 29. mája 2014 v kazašskej Astane prezidentmi troch štátov – Ruska, Bieloruska a Kazachstanu, pričom do konca roka 2014 k dohode pristúpili aj Arménsko a Kirgizsko. Dohoda formálne nadobudla platnosť 1. januára 2015. Dohoda o vstupe Arménska nadobudla platnosť o deň neskôr, teda 2. januára 2015 a dohoda o vstupe Kirgizska nadobudne platnosť v auguste 2015.

Prvýkrát predniesol ideu vytvorenia regionálneho obchodného bloku kazašský prezident Nursultan Nazarbajev v roku 1994 v reči na Moskovskej štátnej univerzite M. V. Lomonosova. V postsovietskom regióne došlo po rozpade ZSSR k podpisu rôznych zmlúv, ktoré viedli k spolupráci v colnej či vojenskej oblasti a postupne aj k ustanoveniu hlbšej hospodárskej spolupráce, ktorá vyvrcholila práve v založení Eurázijskej ekonomickej únie. Spolupráca na politickej úrovni je zatiaľ minimálna, čo dokazuje aj skutočnosť, že práve kazašský prezident trval na tom, aby súčasťou názvu zväzu bolo prídavné meno *ekonomický*.

O vstupe do uvažujú aj niektoré ďalšie postsovietske republiky ako Tadžikistan či Uzbekistan. Únia má záujem o spoluprácu aj s ďalšími krajinami, ako napríklad Vietnam či Azerbajdžan.

## Názvy
*  
*  
*  
*  
* kir. Евразиялык экономикалык биримдик

## Pozri aj
* Africká únia
* Európska únia

## Zdroj
*

Kategória:Medzinárodné organizácie
Kategória:Politika v Rusku
Kategória:Politika v Bielorusku
Kategória:Politika v Kazachstane
Broadcast

[thumb|Pri vyslaní Broadcast sú príjemcom všetky počítače v danej [Podsieť|podsieti]]

**Broadcast** je v informatike správa, ktorú v počítačovej sieti prijmú všetky pripojené sieťové rozhrania. Pomocou Broadcast sa v súčasných sieťach šíria napríklad informácie o zdieľaní v sieťach Microsoft (pomocou protokolu SMB) alebo identifikácia zariadení (CDP protokol). Pokiaľ nie je sieť vhodným spôsobom rozdelená (na podsiete) alebo chránená (firewallom), môžu Broadcast spôsobiť zahltenie siete.

## Typy broadcast
Hoci je princíp Broadcast stále rovnaký (jeden vysiela, všetci počujú), sú Broadcast rozdelené do niekoľkých typov, ktoré vyjadrujú špecifické podmienky ich šírenia v (pod) sieti.

### MAC broadcast
Špeciálna adresa pre poslanie všetkým zariadeniam. K adresácii rámca, ktorý má byť odoslaný ako MAC broadcast, sa používa špeciálna MAC adresa v tvare `FF:FF:FF:FF:FF:FF`. Takýto dátový rámec je prijatý všetkými sieťovými zariadeniami, ktoré sú pripojené k rovnakému segmentu siete, do ktorého patrí zdroj odchádzajúceho paketu. Taký segment ohraničuje router, ktorý lokálne broadcast ďalej neprepustí (prejde ale skrz switch aj hub).

### IP broadcast
Rozsah IP adries použitý v sieti predstavuje IP adresu siete + rozsah IP adries použiteľný pre pripojené zariadenia + IP adresu Broadcast. Príklad: V sieti 192.168.0.0/24 (maska 255.255.255.0) sa používajú tieto IP adresy:

* IP adresa siete: 192.168.0.0
* IP adresa použiteľná pre pripojené zariadenia: 192.168.0.1 – 192.168.0.254
* IP adresa Broadcast: 192.168.0.255

Odchádzajúci paket, ktorý je adresovaný na IP adresu, ktorá je na odchádzajúcom sieťovom rozhraní zhodná s Broadcast, je v Ethernetové sieti odoslaný v rámci, ktorého cieľová MAC adresa je nastavená na `FF:FF:FF:FF:FF:FF`. Takýto rámec je prijatý všetkými sieťovými kartami v danej podsieti.

### Sieťový broadcast
Sieťový broadcast je IP datagram, ktorý je odoslaný na IP adresu, ktorá je v cieľovej sieti Broadcast. Vysielajúce ani uzly, cez ktoré sieťový broadcast putuje, nemôžu zistiť, že to je broadcast, pretože v IP datagrame nie je obsiahnutá informácia o cieľovej sieti (jej číslo siete a maska siete). Preto je sieťový broadcast prepravovaný rovnako, ako akýkoľvek iný IP datagram. Až posledný router zistí, že cieľová IP adresa je zhodná s Broadcast pre daný segment siete a preto datagram odošle ako broadcast. V ethernetovej sieti to znamená odoslanie datagramu v rámci, ktorého cieľová MAC adresa je `FF:FF:FF:FF:FF:FF`.

## Pozri aj
* IP multicast
* Maska siete

## Zdroj
*

Kategória:Počítačové siete
Server Message Block

**Server Message Block** (**SMB**), známy tiež ako **Common Internet File System** (**CIFS**), je sieťový komunikačný protokol aplikačnej vrstvy, ktorý slúži k zdieľanému prístupu k súborom, tlačiarňam, sériovým portom a ďalšej komunikácii medzi uzlami na sieti. Poskytuje tiež autentizovaný mechanizmus pre komunikáciu medzi procesmi. Je využívaný hlavne na počítačoch s operačnými systémami rodiny Windows.

## Zdroj

Kategória:Počítačové siete
Cisco Discovery Protocol

**Cisco Discovery Protocol** (CDP) je protokolom druhej vrstvy sieťového modelu OSI. Je to proprietárny protokol používaný aktívnymi sieťovými prvkami firmy Cisco Systems. Primárnym účelom tohto protokolu je zistenie parametrov susedných *(priamo pripojených)* zariadení.

Pre zistenie základných informácií o susedných zariadeniach *(musia mať spustené CDP)* zadajte príkaz:
 switch# show cdp neighbors

## Zdroj

Kategória:Sieťové protokoly
Telefónia

**Telefónia** je súhrnný názov pre obojsmerný spôsob prenosu ľudského hlasu na veľkú vzdialenosť v reálnom čase. Telefónia sa uskutočňuje prostredníctvom **telefónnej technológie**. Tá zahŕňa
* koncové zariadenia, **[[Telefón|telefóny]]**
* prenosové prostredie, čiže telefónna sieť skladajúca sa z telefónnych vedení a telefónnych prepínačov či prepínacích systémov, ktoré na rôznych úrovniach vykonávajú prepájanie telefónnych vedení v analógových systémoch, alebo prepínanie a smerovanie dátových paketov vo VoIP a digitálnych systémoch.

right|thumb|Výrez z telefónneho kábla

## Pozri aj
* Telefón a jeho vývoj
* Telefónna ústredňa
* Telefónna sieť
* ISDN
* VoIP – Voice over IP

## Zdroj


Kategória:Počítačové siete
Telekomunikačná sieť

thumb|right|Príklad, ako môžu byť prepojené jednotlivé uzly v telekomunikačnej sieti

**Telekomunikačná sieť** je sieť terminálov, kanálov a uzlov, ktoré sú spoločne prepojené a umožňujú telekomunikáciu medzi užívateľmi terminálov. Sieť môže využívať technológie prepojovanie okruhov alebo prepojovanie paketov. Každý terminál v sieti musí mať jedinečnú sieťovú adresu, aby správa alebo spojenie odkazovalo na správneho a nezameniteľného príjemcu. Celý rozsah adries v sieti sa nazýva adresný priestor.

Príklady telekomunikačných sietí:
* Počítačová sieť
* Internet
* Telefónne sieť
* ISDN
* Telex
* Letecká sieť ACARS

## Referencie

Kategória:Telekomunikácie
Kategória:Sieťová architektúra
Telefónny hovor

**Telefónny hovor** je základná telekomunikačná služba poskytovaná telefónnou sieťou. Ide o obojsmernú hlasovú komunikáciu spravidla medzi dvoma účastníkmi prostredníctvom telefónnej siete za pomoci telefónneho prístroja. 

## Analógový systém

Bežný analógový signál hovoru s frekvenčným pásmom 300 – 3400 Hz je prenášaný účastníckym vedením priamo do telefónnej ústredne. Až do nasadenia telefónnych voličov prebiehalo spájanie hovorov ručne. Neskôr boli hovory spájané automatickými, najprv elektromechanickými a neskôr elektronickými ústredňami.

## Digitálny systém

Hovor na ISDN linke je telefónom digitalizovaný (8000 osembitových vzoriek za sekundu) a prenášaný pomocou PCM do telefónnej ústredne. Aj v prípade digitálneho systému ISDN sa pre prenos hovoru používa technológia prepojovanie okruhov.

## 4kaMobilné siete

Mobilný telefón vykonáva kompresiu akustického signálu, odovzdáva ho pomocou rádiových vĺn na najbližšiu základňovú stanicu, ktorá prostredníctvom mobilného prepojovacieho centra (MSC) zabezpečuje komunikáciu s vybraným účastníkom v ľubovoľnej telefónnej sieti.

## VoIP

VoIP umožňuje prenos digitalizovaného hlasu pomocou paketov rodiny protokolov TCP/IP prostredníctvom Internete alebo iné počítačové siete.

## Signalizácia

Signalizácia má v závislosti na dostupnosti volaného účastníka dve podoby:

* Volaný účastník je nedostupný:
:Prihlásenie volajúceho (zopnutie telekomunikačného okruhu po zdvihnutí slúchadla) – Identifikácia volajúceho – Generovanie oznamovacieho tónu – Voľba čísla volaného – Vyhľadanie spojenia – Generovanie obsadzovacieho tónu

* Volaný účastník je dostupný:
:Prihlásenie volajúceho (zopnutie telekomunikačného okruhu po zdvihnutí slúchadla) – Identifikácia volajúceho – Generovanie oznamovacieho tónu – Voľba čísla volaného – Vyhľadanie spojenia – Generovanie vyzváňacieho signálu pre oboch účastníkov (volajúci počuje vyzváňací tón v slúchadle, volaný počuje zvoniť telefón) – Prihlásenie volaného – Spojenie hovoru

Volajúci účastník môže navyše (vlastné ak telefón s multifrekvenčnou voľbou) pomocou svojho telefónneho prístroja ovládať napr. Hlasové automaty na strane volaného.

## Štatistika
30% mobilných telefónnych hovorov trvá 70 – 100 sekúnd.

## Referencie



Kategória:Telefónia
Telekomunikačná služba

**Telekomunikačné služby** sú všetky služby poskytované telekomunikačným operátorom. Možno ich rozdeliť na

* Úplné telekomunikačné služby (Teleservices, TS)
* Prenosové služby (Bearer Services, BS)

Úplné telekomunikačné služby sú dodávané vrátane koncového zariadenia, ktoré si účastník obvykle prenajíma. Medzi úplné telekomunikačné služby patrí napríklad telefónia a telefax.

Prenosové služby sú služby prenosu dát, ktorých užívateľ používa vlastné koncové zariadenia.

Každú z uvedených kategórií možno ďalej rozdeliť na:
* Základné služby (Basic Services)
* Doplnkové služby (Supplementary Services, SS)

Základné službou môže byť napríklad telefónie, doplnkovou službou napríklad zobrazenie identifikácie volajúceho.

## Príklady rozdelenie telekomunikačných služieb
### Rozdelenie telekomunikačných služieb ISDN
* Úplné telekomunikačné služby:
** Telefón 3,1kHz
** Teletex
** Telefax skupina G4
** Spoločný mód
** Videotext
** Telex
** Telefón 7kHz
** Videotelefón
* Prenosové služby:
** Nosná služba s prepájaním okruhov 64kbit / s – reč
** Nosná služba s prepájaním okruhov 64kbit / s – 3,1kHz audio
** Nosná služba s prepájaním okruhov 64kbit / s – transparentná

* Doplnkové služby:
** Štandardné skupina:
*** CLIP – zobrazenie identifikácie volajúceho
*** CLIR – zamedzenie zobrazenia identifikácie volajúceho
*** COLP – zobrazenie identifikácie volaného
*** COLR – zamedzenie zobrazenia identifikácie volaného
*** TP – prenositeľnosť terminálu
*** CW – čakajúci volanie
*** HOLD – pridržanie volania
*** CFU – presmerovanie hovorov
*** CFNR – presmerovanie hovorov pri neprihlásenie
*** CFB – presmerovanie hovorov pri obsadení
** Komfortné skupina:
*** AOC – Informácie o poplatku
*** OCB – NC – Zamedzenie odchádzajúceho volania – riadené sieťou
*** MSN – Viacnásobné účastnícke číslo
*** SUB – Subadresa
** Špeciálne skupina:
*** MA / LH – Sériová linka
*** DDI – Prevoľba
*** MCID – identifikácia zlomyseľného volania

### Skupiny základných služieb GSM

## Pozri aj
* Koncové zariadenie
* Služby inteligentné siete
* Internet service provider (ISP)
* Value-added service
* Telefónny zoznam

## Referencie



Kategória:Telekomunikácie
Účastník

**Účastník** v telekomunikáciách je osoba, organizácia alebo iný subjekt, ktorý využíva služieb poskytovaných telekomunikačným systémom alebo systémom pre spracovanie informácií pre prenos informácií. Účastník môže vystupovať ako zdroj alebo cieľ komunikácie.

Užívateľ je tiež osoba alebo proces, ktorý pristupuje k automatizovanému informačnému systému (AIS) pomocou priameho (napr. Terminálového) alebo nepriameho spojenia. "Nepriame pripojenie" sa vzťahuje na osoby, ktoré pripravujú vstupné dáta alebo prijímajú výstupné dáta, ktoré nie sú schvaľované zodpovedným pracovníkom z hľadiska obsahu alebo bezpečnostné klasifikácie.

## Zdroj

## Pozri aj
* Užívateľ
* Používateľ

Kategória:Telekomunikácie
Koncové zariadenie

**Koncové zariadenie** v telekomunikáciách je zariadenie pripojené k telekomunikačnej linke. V prípade telefónie je koncovým zariadením telefónny prístroj, v prípade faksimile faxový prístroj. Telekomunikačné služby sa delia na
* Úplné telekomunikačné služby (angl. *Teleservices, TS*)
* Prenosové služby (angl. *Bearer Services, BS*)

Podľa toho, či telekomunikačný operátor poskytuje službu vrátane koncového zariadenia (úplné telekomunikačné služby) alebo bez neho (prenosové služby).

Koncové zariadenia, ktoré využívajú prenos dát zahŕňajú počítače, tlačiarne, čítačky čiarového kódu, bankomaty (ATM) a konzolové porty routerov.

## Pozri aj
* Terminál (informatika)

## Zdroj

Kategória:Telekomunikácie
Tradičný analógový telefónny systém

Názov **tradičný** alebo **analógový telefónny systém** sa používa v slovenčine ako ekvivalent anglického výrazu **Plain ordinary telephone service** – **POTS**, ktorý označuje telefónnu službu určenú k prenosu hlasu, ktorá dlhú dobu predstavovala (a v niektorých krajinách stále predstavuje) základnú formu pripojenia súkromných (bytových) aj firemných účastníkov do telekomunikačných sietí. Skoršie označenie **Post Office Telephone Service / System** sa vo väčšine krajín po oddelení telefónnych firiem od štátnych poštových organizácií prestalo používať. Na Slovensku, prípadne v bývalom Česko-Slovensku sa **POTS** z veľkej časti prekrýva s pojmom **Jednotná telefónna sieť** (**JTS**).

Označenie *tradičný* odráža fakt, že táto základná telefónna služba je dostupná prakticky od zavedenia verejného telefónneho systému koncom 19. storočia aj v čase pokročilejších foriem telefónie ako je ISDN, mobilných telefónov a VoIP. Základná služba neprešla z pohľadu bežného užívateľa veľkých zmien bez ohľadu na to, že komunikačné okruhy verejných telefónnych sietí sa priebežne modernizujú v súlade s pokrokom v digitálnych komunikáciách (zavedenie tónovej voľby, elektronických ústrední, optických káblov); ale okrem zlepšenia kvality zvuku je väčšina zmien pre bežného účastníka prakticky nepozorovateľná.

## Pozri aj
* Verejná telefónna sieť
* RJ11 – typ telefónneho konektora používaného vo väčšine krajín pre pripojenie tradičných telefónov
* DTMF – tónová voľba používaná tlačidlovými telefóny
* Káble kategória 1
* Krútená dvojlinka

## Externé odkazy
* Čo sú to prístupové siete JTS?  

## Zdroj

Kategória:Telefónia
Kategória:Telekomunikácie
Účastnícke vedenie

**Účastnícke vedenie** alebo **lokálna slučka** je v telefónii fyzické vedenie z miestnej ústredne do miesta telefónnej prípojky. Je zakončené telefónnou zásuvkou umožňujúcou pripojenie telefónneho prístroja alebo iného koncového zariadenia.

## Technická realizácia
Najobvyklejšia podoba účastníckeho vedenia je elektrický obvod tvorený krúteným párom medených vodičov s priemerom 0,4, 0,6 alebo  podľa dĺžky vedenia. V súčasnosti sa pre jedného účastníka používajú 2 páry, v minulosti iba 1 pár. V minulosti existovali podvojné a skupinové linky, kde jedno vedenie slúžilo pre viacero účastníkov; ak jeden z účastníkov telefonoval, ostatní nemohli telefón používať. Tieto linky boli pre dátovú komunikáciu alebo pre pripojenie k Internetu nevhodné.

V niektorých krajinách využívajú účastnícke vedenia systém Digital Loop Carrier (DLC) alebo sú budované z optických vlákien (prenosový systém nazývaný fiber-in-the-loop).

Účastnícke vedenie môže slúžiť k poskytovaniu nasledujúcich služieb:

* analógový prenos hlasu (Plain old telephone service – POTS)
* Integrated Services Digital Network (ISDN)
* rôzne varianty Digital Subscriber Line (DSL)

ADSL sa môže prevádzkovať súčasne s telefónnou prípojkou alebo s ISDN prípojkou euroISDN2 (BRI0). Maximálna dĺžka účastníckeho vedenia pre ADSL je 5000 metrov, pre VDSL 1600 metrov.

Mnoho vlastníkov účastníckych vedení sú pôvodne štátne firmy, ktoré majú prirodzený monopol v prístupu k užívateľským vedeniam. Aby sa zabránilo monopolizácii nadväzujúcich služieb, v mnoho krajinách boli schválené zákony o sprístupnení lokálnej slučky (local loop unbundling), ktoré dovoľuje, aby využívanie účastníckeho vedenia alebo jeho nadhovorového pásma mohli poskytovať ďalšie firmy.

Účastnícke vedenie tak môže skončiť u alternatívneho operátora.

Termín „lokálna slučka“ sa niekedy používa pre ľubovoľnú realizáciu poslednej míle pripojenia zákazníka k Internetu bez ohľadu na používanú technológiu. Pripojenie môže byť realizované:

* Cez elektrickú sieť: pozri Powerline Communication
* Optickou prípojkou: FiOS
* Satelitným pripojením: komunikačné satelity a satelitné pripojenie do Internetu spolu so satelitnou televíziou (DVB-S)
* Pomocou káblového modemu
* Wireless local loop (WLL) alebo Fixed Wireless Access (FWA): LMDS, WiMAX, GPRS, HSDPA, DECT

## Pozri aj
* Miestna ústredňa
* Posledná míľa
* RSU
* Telefónna ústredňa
* ISDN
* ADSL

## Zdroj

Kategória:Telekomunikácie
Kategória:Telefónia
Mobilná sieť

**Mobilná sieť** je telefónna sieť, ktorej užívateľ nie je viazaný na miesta, kde je k dispozícii telefónna prípojka. Telefónny prístroj komunikuje so sieťou pomocou rádiových vĺn.

Mobilné telefónne siete možno rozdeliť na:
* Celulárna (bunková) rádiová siet – pokrytie rozsiahlejších oblastí je zabezpečené väčším množstvom základňových staníc
* Siete satelitných telefónov – pre komunikáciu využíva systém umelých družíc krajina, z ktorých každá pokrýva rozsiahle územie
* Siete bezšnúrových telefónov – telefóny môžu komunikovať buď s pevnou základňovou stanicou alebo priamo medzi sebou

Pretože prevažná väčšina mobilných telefónov používa bunkovú technológiu, ako GSM, CDMA alebo starší NMT (v USA AMPS), sú v mnohých krajinách a jazykoch slová *mobilný telefón* (angl. *mobile phone*) a *bunkový telefón* (angl. *cellphone*) prakticky synonymami. To platí aj o slovenčine, kde sa názov *bunkový telefón* prakticky nepoužíva, a pre prenosné telefóny používajúce inú než bunkovú technológiu sa používajú názvy satelitný telefón a bezšnúrový telefón.

## Pozri aj
* Slovenskí mobilní operátori
* Globálny systém mobilných komunikácií
* Celulárna rádiová sieť
* Satelitný telefón
* Bezšnúrový telefón – telefóny môžu komunikovať buď s pevnou základňovou stanicou alebo priamo medzi sebou

## Zdroj

Kategória:Telefónia
Kategória:Telekomunikácie
Celulárna rádiová sieť

thumb|Vrchol stožiaru s anténnym systémom základňovej stanice

**Celulárna** čiže **bunková rádiová sieť** je rádiová telekomunikačná sieť, v ktorej komunikáciu v rozľahlejšej geografickej oblasti zabezpečuje množstvo základňových staníc, ktoré svojím dosahom vytvárajú sústavu vzájomne sa prekrývajúcich pomerne malých buniek. Názov **celulárnej** pochádza z latinského slova "celula" čiže bunka.

Vďaka použitiu rádiových vĺn nie sú jednotlivé stanice viazané na miesta, kde končí komunikačné vedenie, preto hovoríme o **mobilných staniciach**. Spojenie jednotlivých buniek poskytuje rádiové pokrytie väčšej geografickej oblasti. To umožňuje, aby väčšie množstvo prenosných staníc (napr. Mobilné telefóny, pagery, a pod.) mohlo komunikovať spolu navzájom s pevnými stanicami a telefónmi kdekoľvek v sieti, prostredníctvom základňových staníc, aj keď sa niektoré z mobilných staníc počas vysielania pohybujú medzi bunkami.

Každá bunka celulárnej siete je obsluhovaná vysielačom a prijímačom, ktoré pokrývajú určité územie, ktorý nadväzuje na územie pokryté inými bunkami (vysielačmi). Mobility management siete vhodným spôsobom automaticky prepája mobilného účastníka medzi jednotlivými bunkami, aby mohol používať služby siete bez potreby manuálneho prepínania a výberu jednotlivých vysielačov. Celulárnej rádiovej siete sa používajú pre prenos hovorov a dát a je možné ich ďalej deliť na verejné (napr. Siete mobilných telefónov) a neverejné (firemné siete, polícia, atď.).

V Česku bola ako prvá verejná celulárnu sieť sprevádzkovaná sieť NMT 450 firmy Eurotel v poslednom desaťročí dvadsiateho storočia. V súčasnej dobe sa prevádzkujú siete GSM, UMTS, CDMA a v neverejných službách potom systémy na báze MATRA, TETRA, TETRAPOL, MPT1327, SmartNet a ďalšie.

Celulárne systémy pracujú frekvenciách od 300 MHz do cca 3 GHz.

thumb|Štruktúra mobilnej siete 2.5G

Bunkové siete majú nasledujúce výhody oproti iným riešeniam:

* Sú dostatočne flexibilné, aby používali vlastnosti a funkcie dostupné vo väčšine verejných aj privátnych sietí
* Väčšia kapacita
* Menší potrebný vysielací výkon
* Väčšiu oblasť pokrytia
* Obmedzené rušenie inými signálmi

Príklad jednoduchého bunkového systém, ktorý je predchodcom mobilných telefónnych sietí je rádiový systém používaný taxislužbou. Spoločnosť prevádzkujúca taxislužbu má niekoľko vysielačov rozmiestnených po meste, ktoré môžu komunikovať spolu navzájom.

## Pozri aj
* GSM
* MIMO (multiple-input, multiple-output)
* Elektrosmog

Kategória:Telefónia
Kategória:Štandardy mobilnej telefónie
Kategória:Štandard GSM
Verejná telefónna sieť

**Verejná telefónna sieť** (anglicky **public switched telephone network** – **PSTN**) je celosvetová verejná komutačná telefónna sieť. Je tvorená telefónnymi sieťami jednotlivých telefónnych operátorov, ktoré sa skladajú z telefónnych liniek, optických káblov, mikrovlnných spojov, mobilných sietí, komunikačných satelitov a podmorských telefónnych káblov vzájomne prepojených telefónnymi ústredňami, ktoré umožňujú komunikáciu medzi ľubovoľnými dvoma telefónnymi prístrojmi alebo účastníkmi kdekoľvek na svete. Verejná telefónna sieť bola pôvodne tvorená len analógovými pevnými telefónnymi sieťami; v súčasnosti je takmer úplne digitalizovaná a zahŕňa aj mobilné telefónnej siete.

Sieť je vybudovaná podľa štandardov a odporúčaní ITU-T, ktoré umožňujú, aby rôzne telefónne siete v rôznych krajinách spolupracovali. Sieť používa jednotný systém telefónnych čísiel podľa ITU-T odporúčania E.164.

## Pozri aj
* Global System for Mobile Communications

## Zdroj

Kategória:Telefónia
Kategória:Telekomunikácie
Miestna ústredňa

**Miestna ústredňa** (MÚ, MTU) sa nachádza v hierarchii telefónnych ústrední najnižšie, teda najbližšie k účastníkovi. Spravidla obsluhuje lokalitu o polomere okolo 5 kilometrov, ktorá sa nazýva **MTO**, čiže **miestny telefónny obvod**. Jeho veľkosť je obmedzená fyzikálnymi parametrami účastníckeho vedenia (odpor, indukčnosť a kapacita vodičov, ktoré by mohli spôsobiť prekročenie povolených limitov pre úbytok napätia potrebného na napájanie telefónu a maximálneho prípustného útlmu hovorového signálu).

## Delenie ústrední v iných krajinách
Štruktúra telefónnej siete v rôznych krajinách závisí na množstve faktorov:
* Počtu telefónnych účastníkov
* Rozľahlosti krajiny
* Charakteru osídlenia
* Stavu a históriu budovania telefónnej siete

V USA sa ústredne označujú pomocou triedy (Class); 1 sú ústredne najvyššej úrovne. Niekedy sa používajú aj nasledujúce názvy:
* Intercarrier switching office (IXC)
* Intermediate switching office
* Toll office alebo toll centre (uzlové ústredňa)
* End office (miestna ústredňa)

Ich význam sa však v rôznych zdrojoch môže líšiť.

## Pozri aj
* Asymmetric Digital Subscriber Line
* Posledná míľa
* Telefónna ústredňa

## Referencie

Kategória:Telefónia
Kategória:Telekomunikácie
Telefónna sieť

**Telefónna sieť** je telekomunikačná sieť, určená predovšetkým pre telefónne hovory medzi dvoma alebo viacerými účastníkmi.

Existujú rôzne druhy telefónnych sietí:
* Verejná (komutovaná) telefónna sieť (hovorovo *pevná telefónna sieť*), ktorá slúži na poskytovanie telefónnych služieb účastníkom z radov verejnosti; umožňuje prenos hovorenej reči, ale aj iných foriem komunikácie, ako sú faxové a dátové prenosy medzi koncovými bodmi siete. Telefóny sú účastnícke vedenie prepojené s telefónnou ústredňou (s výnimkou bezšnúrových telefónov, pri ktorých je s ústredňou prepojená základná jednotka). Tento typ telefónnej siete sa tiež označuje PSTN, z anglického *Public switched telephone network*.
* Mobilná telefónne sieť využíva rádiové vlny pre pripojenie mobilného telefónu, takže jeho užívateľ sa môže pohybovať po celej oblasti, ktorá je pokrytá signálom siete.
* Súkromná (privátna) telefónna sieť, v ktorej je skupina telefónnych prístrojov pripojená k pobočkovej telefónnej ústredni (anglicky *Private branch exchange* – PBX), pomocou ktorej sú zvyčajne pripojené i k verejnej telefónnej sieti. Toto riešenie je často používané vo firmách a v call centrách.

Verejní telefónni operátori (PTO) vlastnia a budujú siete prvého a druhého typu a poskytujú služby verejnosti na základe licencie, ktorú udeľuje telekomunikačný úrad určený vládou. Virtuálni sieťoví operátori (VNE) si naopak prenajímajú kapacity od PTO a telefónne služby potom predávajú verejnosti priamo.

## Referencie


## Zdroj

Kategória:Telekomunikácie
Lisova Lysijivka

**Lisova Lysijivka** () je dedina (*село*) na Ukrajine v Kalynivskom rajóne vo Vinnyckej oblasti. Žije tu 1416 obyvateľov.

## Externé odkazy
* Najvyššia Rada Ukrajiny 

Kategória:Dediny v Kalynivskom rajóne
Žimrovice

**Žimrovice** () je dedina, časť mesta Hradec nad Moravicí, v okrese Opava v Moravsko-sliezskom kraji. Rozkladá sa na ľavom brehu rieky Moravice približne  juhozápadne od Hradca nad Moravicí. V Žimroviciach žilo k roku 2001 734 obyvateľov. V obci sa nachádza Základná škola a Materská škola Žimrovice. Sídlo základnej školy sa nachádza na ulici Meleček. 

## História
Už od roku 1891 v obci funguje papiereň, ktorú založil podnikateľ Karel Weisshuhn a v súčasnosti je súčasťou medzinárodnej skupiny Smurfit Kappa. Unikátom tejto papierne je vodný náhon, ktorý je dlhý . Pôvodne slúžil na plavenie metrových polien ("vajzunek"), dodával papierni vodu a bol zdrojom energie. Dnes sa papier v Žimroviciach vyrába 100% zo zberového papiera. 

## Referencie


## Pozri aj
Do katastra Žimrovíc zasahujú:
* národná prírodná rezervácia Kaluža
* prírodná pamiatka Údolí Moravice.

## Iné projekty

## Externé odkazy
* Aplikácie adresy na MVČR
* Databáza štatistických obvodov 
* Foto z náhonu 

## Zdroj

Kategória:Dediny okresu Opava
Kategória:Hradec nad Moravicí
Benkovice

**Benkovice** () je dedina, časť mesta Hradec nad Moravicí, v okrese Opava v Moravsko-sliezskom kraji.  Nachádza sa asi  na západ od Hradca nad Moravicí. V roku 2009 tu bolo evidovaných 135 adries. V roku 2001 tu trvale žilo 177 obyvateľov.

**Benkovice** je tiež názov katastrálneho územia o rozlohe ..

## História
Prvá písomná zmienka o obci pochádza z roku 1363.

## Miestne pamiatky
* Kaplnka sv. Cyrila a Metoda
* Krížová cesta
* Kaplnka Panny Márie Lurdskej pri č.p. 49
* Božie muky stoja juhozápadne od obce
* Pomník padlým počas 1. svetovej vojny

## Referencie


## Externé odkazy
* Turistické informačné centrum 

## Zdroj

Kategória:Dediny okresu Opava
Kategória:Hradec nad Moravicí
Jakubčovice

**Jakubčovice** () je dedina s asi 550 obyvateľmi, ktorá je súčasťou mesta Hradec nad Moravicí. Nachádza sa 3 km južne od obce Skřipov a  západne od obce Hlubočec. Leží v nadmorskej výške 480 až  V roku 2014 tu bolo evidovaných 167 adries. V roku 2001 tu trvalo žilo 526 obyvateľov.

**Jakubčovice** je tiež názov katastrálneho územia o rozlohe .

## História
Prvá písomná zmienka pochádza z roku 1377.

## Referencie


## Iné projekty

## Externé odkazy
* Turistické informačné centrum 

## Zdroj

Kategória:Dediny okresu Opava
Kategória:Hradec nad Moravicí
Bohučovice

**Bohučovice** () je dedina a katastrálne územie patriace k mestu Hradec nad Moravicí, od ktorého je vzdialená 2 km východným smerom. V dedine žije vyše 320 obyvateľov. Funguje tu materská škola, dobrovoľní hasiči a občianske združenie Šanca 2011. Nadmorská výška je 373 m n.m. 

## História
Prvá písomná zmienka pochádza z roku 1413.

## Referencie


## Externé odkazy
* Turistické informačné centrum 
* Stránky venujúce sa nedostavanej železničnej trati
* Http://www.bohucovice.cz 

## Zdroj

Kategória:Dediny okresu Opava
Kategória:Hradec nad Moravicí
Jakartovice (prírodná pamiatka)

**Jakartovice** je prírodná pamiatka ev. č. 5791 neďaleko obcí Jakartovice a Mladecko v okrese Opava. Oblasť spravuje Agentúra ochrany prírody a krajiny ČR.

## Ochrana
Predmetom ochrany je modráčik bahniskový *(Maculinea nausithous)* a jeho biotop.

## Referencie


## Pozri aj
* Zoznam chránených území v okrese Opava

## Externé odkazy
* Informačný systém životného prostredia 

Kategória:Chránené územia v okrese Opava
Kategória:Jakartovice
Heřmanický rybník (prírodná pamiatka)

**Heřmaničky rybník** je prírodná pamiatka, ktorá vznikla v roku 2013 a zahŕňa sústavu vodných nádrží v katastrálnom území Heřmanice, Rychvald a Záblatí u Bohumína. 

## Ochrana
Predmetom ochrany je mlok hrebenatý *(Triturus cristatus)*. Územie prírodnej pamiatky má zároveň štatút Európsky významnej lokality. 

Ide o sústavu štyroch rybníkov s rozsiahlymi porastami rákosia eutrofných stojatých vôd a priľahlými, druhovo chudobnými mokraďovými vlhkými, pcháčovými lúkami. Biotopom mloka hrebenatého sú tône s bohatou vodnou vegetáciou a močiare v okrajových partiách rybníka s rozsiahlym tŕstim.

## Referencie


## Pozri aj
* Zoznam chránených území v okrese Ostrava-mesto
* Zoznam chránených území v okrese Karviná

## Externé odkazy
* Informačný systém životného prostredia 

## Zdroj

Kategória:Chránené územia v okrese Ostrava-mesto
Kategória:Slezská Ostrava (mestský obvod)
Kategória:Rychvald
Kategória:Bohumín
Kategória:Povodie Odry
Kategória:Rybníky v Moravsko-sliezskom kraji
Angers-Est

**Angers-Est** je francúzsky kantón v obvode Angers v departemente Maine-et-Loire v regióne Pays de la Loire. Tvoria ho 3 obce.

## Obce kantónu
* Angers (východná časť)
* Le Plessis-Grammoire
* Saint-Barthélemy-d'Anjou

## Referencie


## Zdroj

Kategória:Kantóny v departemente Maine-et-Loire
Aerosalón

**Aerosalón** je osobitný typ výstavy. Prezentujú sa na ňom novinky a exponáty z oblasti letectva a leteckej techniky. K najvýznamnejším svetovým podujatiam tohto typu patrí napr. parížsky aerosalón Le Bourget.

## Referencie

## Zdroj
*

Kategória:Letectvo
Aerostatická sila

**Aerostatická sila** je sila pôsobiaca na nepohybujúce sa pevné teleso v plynnom prostredí. Je to v podstate forma vztlakovej sily a vzťahuje sa na ňu preto Archimedov zákon. Spôsobuje, že balón môže v zemskej atmosfére letieť.

## Zdroj
*

Kategória:Aerostatika
Mullsjö

**Mullsjö** je sídlo v obci Mullsjö v provincii Jönköping v južnom Švédsku, s 5 452 obyvateľmi v roku 2010.

Sídlo leží na sever od jazera Mullsjön, podľa ktorého získalo svoj názov. Prvá zmienka o jazere pochádza z roku 1481 ako Mulsiøø. Význam názvu, ale známy nie je.

## Referencie

## Iné projekty

Kategória:Sídla vo Švédsku
Gateway

**Gateway** môže byť:
* hw./sw. prvok v telekomunikačných a v počítačových sieťach, pozri sieťový priechod
* plánovaná vesmírna stanica na obežnej dráhe okolo Mesiaca, pozri Lunar Gateway

## Pozri aj
* Gateway Arch – monumentálny oblúk v meste St. Louis v štáte Missouri v USA, súčasť Jefferson National Expansion Memorial
Telefónna ústredňa

[thumb|right|Telefónna ústredňa ([Nortel DMS)]]

**Telefónna ústredňa** je zariadenie, ktoré zabezpečuje spájanie telefónnych hovorov a ďalšie funkcie vrátane účtovania telekomunikačných služieb. K miestnym telefónnym ústredniam (v poslednej dobe nahradeným koncentrátormi) sú pripojené telefóny účastníkov, uzlové alebo tranzitné telefónne ústredne zabezpečujú napojenie na dlhšie vzdialenosti. Zvláštnym druhom sú mobilné ústredne, ktoré okrem spájania hovorov plnia aj úlohy spojené s mobility manažmentom a roamingom.

## Pozri aj
* Miestna ústredňa
* Ústredňa verejnej mobilnej siete
* Signalizačný systém č. 7

## Zdroje
* SLOBODA, Jaroslav, et al. *Telekomunikačná technika, Diel 2. : Prenos dát, spojovacie a prenosové systémy.* 1. vyd. Praha : Hüthig & amp; Beneš, 1999. 142 s. ISBN 80-901936-4-109258456126

## Zdroj

Kategória:Telekomunikácie
Kategória:Telefónia
Kategória:VoIP
Jill Johnsonová

**Jill Anna Maria Johnsonová** (* 24. máj 1973, Ängelholm, Švédsko) je švédska country speváčka.

## Život a kariéra
Svoju kariéru začala ako dvanásťročná, keď sa stala vokalistkou v skupinách *Country & Western band* a *Tomboola Band* a odišla na turné do Dánska a Nórska. Ich prvým švédskym hitom bola pieseň *Kommer tid, kommer vår*, spoločný duet s Janom Johansenom.

Žije striedavo v loveckom zámočku v lesoch západného Götalandu a v Štokholme.

## Diskografia
* 1996 – *Sugartree*
* 1998 – *När hela världen ser på*
* 2000 – *Daughter of Eve*
* 2001 – *Good Girl*
* 2003 – *Discography 1996 – 2003*
* 2004 – *Roots and Wings*
* 2005 – *Being who you are*
* 2005 – *The Christmas In You*
* 2007 – *Music Row*
* 2008 – *Baby Blue Paper*
* 2009 – *Music Row II*
* 2010 – *The Well-Known And Some Other Favourite Stories*
* 2010 – *Baby Blue Paper Live*
* 2011 – *Flirting With Disaster*
* 2011 – *Välkommen jul*
* 2012 – *A Woman Can Change Her Mind*
* 2013 – *Duetterna*
* 2014 – *Livemusiken från Jills veranda*
* 2014 – *Songs for Daddy*

## Referencie

## Iné projekty

Kategória:Švédske country speváčky
Kategória:Švédske popové speváčky
Kategória:Švédske rockové speváčky
Lotta Engberg

**Anna Charlotte "Lotta" Engberg**, vlastným menom **Anna Charlotte Pedersen** (* 5. marec 1963, Överkalix, Švédsko) je švédska speváčka. V roku 1987, po výhre v národnom kole *Melodifestivalen*, reprezentovala Švédsko na súťaži Eurovision Song Contest s piesňou "*Boogaloo*".

## Kariéra
Počas svojej kariéry sa zúčastnila švédskeho národného kola viackrát. Na Melodifestivalen 1984 zaspievala pieseň "*Sankt Cecilia*" s Goran Folkestadem a umiestnili sa na druhom mieste za víťaznou skupinou *The Herreys*. Na Melodifestivalen 1988 zaspievala pieseň "*100%*" a spolu s duom *Triple & Touch* sa umiestnila na treťom mieste. Na Melodifestivalen 1990 zaspievala sólovo pieseň "*En gång till*" a umiestnila sa na osmom mieste. Na Melodifestivalen 1996 zaspievala pieseň "*Juliette & Jonathan*" s umiestnením na treťom mieste. Na Melodifestivalen 2002 si zaspievala pieseň v triu *Kikki, Bettan & Lotta* a piesňou "*Vem é dé du vill ha*" s umiestnením na treťom mieste. Na Melodifestivalen 2012 si zaspievala spolu s Christerom Sjögrenom, kedy zaspievali pieseň "*Don't Let Me Down*", kedy sa umiestnila na treťom mieste v semifinále.

Počas svojej kariéry spievala v niekoľkých formáciách, napr. *Lotta & Anders Engbergs Orkester* (1989 – 1994) alebo *Lotta Engbergs* (1994 – 2002). Dnes pokračuje vo svojej kariére ako sólová speváčka.

2. októbra 1999 bola vo Švédsku vydaná poštová známka s jej portrétom.

## Diskografia
* *Fyra Bugg & en Coca Cola* (1987)
* *Fyra Bugg & en Coca Cola och andra hits* (2003)
* *Kvinna & man* (Lotta Engberg & Jarl Carlsson), 2005)
* *världens bästa lotta* (2006)
* *Jul hos mig* (2009)
* *Lotta & Christer* (2012, Lotta Engberg & Christer Sjögren)

## Referencie

* 

## Iné projekty

## Externé odkazy
* Oficiálny web

Kategória:Švédske popové speváčky
Kategória:Švédske herečky divadelných muzikálov
Kategória:Účastníci Veľkej ceny Eurovízie
Kikki Danielsson

**Ann-Kristin "Kikki" Danielsson** (* 10. máj 1952, Visseltofta, Švédsko) je švédska speváčka, country a popu. Niekedy hrá na akordeón a tiež sama napísala niekoľko piesní. Známym sa stalo aj jej jódlovanie v niektorých piesňach. Na vrchole popularity bola približne v rokoch 1970 až 1990.

## Diskografia
* *Rock'n Yodel* (1979)
* *Just Like a Woman* (1981)
* *Kikki* (1982)
* *Varför är kärleken röd?* (1983)
* *Singles Bar* (1983)
* *Midnight Sunshine* (1984)
* *Kikkis 15 bästa låtar* (1984)
* *Bra vibrationer* (1985)
* *Papaya Coconut* (1986)
* *Min barndoms jular* (1987)
* *Canzone d'Amore* (1989)
* *På begäran* (1990)
* *Vägen hem till dej* (1991)
* *Jag ska aldrig lämna dig* (1993)
* *100 % Kikki* (2001)
* *Fri - En samling* (2001)
* *Nu är det advent* (2001)
* *I dag & i morgon* (2006)
* *Kikkis bästa* (2008)
* *Första dagen på resten av mitt liv* (2011)
**Postcard from a Painted Lady* (2015)
**Christmas Card from a Painted Lady* (2016)
**Portrait of a Painted Lady* (2017)

## Referencie


## Iné projekty

Kategória:Švédske popové speváčky
Kategória:Švédske country speváčky
Kategória:Účastníci Veľkej ceny Eurovízie
Pyrotechnika

thumb|Ohňostroj

**Pyrotechnika** je práca s látkami, ktoré sú rôznymi chemickými zlúčeninami a zmesami a po zapálení vybuchujú alebo sa rýchlo spaľujú za značného vývoja plynov alebo vývoja vysokých teplôt a plameňov najrôznejších farieb.

## Delenie
Pyrotechnické predmety sa delia na:
* Vojenské
* Civilné
** Ohňostroje
** Pracovná pyrotechnika – trhanie skál, ťažba, a podobné inžinierske práce
** Ďalšie delenie podľa veku od 15, od 18, od 21 rokov 

## Zdroj
Visa

**Visa, Inc.**, bežne označovaná ako **VISA** (), je nadnárodná spoločnosť so sídlom v San Francisco v Kalifornii, Spojených štátoch. Spoločnosť prevádzkuje najväčšiu svetovú sieť elektronických platieb, správu platieb medzi finančnými inštitúciami, obchodníkmi, spotrebiteľmi, podnikmi a orgánmi štátnej správy. Pred vstupom na akciový trh v roku 2008 bola prevádzkovaná ako družstvo približne 21 tisíc finančných inštitúcií, ktoré vydávajú produkty VISA, vrátane kreditných a debetných kariet.

Podľa *The Nilson report* zaujímala Visa v roku 2006 44% trhu kreditných kariet a 48% trhu debetných kariet (v Spojených štátoch).

## Referencie

## Pozri aj
* American Express
* JCB
* Mastercard
* UnionPay

## Iné projekty

## Externé odkazy
*  

## Zdroj
* 

Kategória:Podniky v USA
Kategória:Finančné podniky